# Cecil B. DeMille

|  |
| --- |
| Cecil Blount DeMille |
| americký režisér |
|  |
| Narodenie | 12. august 1881 Ashfield, Massachusetts, USA |
| Úmrtie | 21. január 1959 (77 rokov) Hollywood, Kalifornia, USA |
| Odkazy |
| Webstránka | cecilbdemille.com |
| Commons |  Cecil B. DeMille |
|

|  |  |
| --- | --- |
|  |  Biografický portál |

 |

**Cecil Blount DeMille** (\* 12. august 1881, Ashfield, Massachusetts, USA – † 21. január 1959, Hollywood, Kalifornia) bol veľmi úspešný americký režisér prvej polovice 20. storočia, známy svojou okázalosťou a filmovým umením.

## Životopis

Narodil sa rodičom (Henry Churchill DeMille a Matilda Beatrice Samuelová) počas ich dovolenky v Ashfielde v Massachusetts. Vyrastal v Pompton Lakes v New Jersey a od svojich 15 rokov navštevoval vojenskú univerzitu v Chesteri v Pennsylvánii. Mal staršieho brata Williama a mladšiu sestru Agnes, ktorá zomrela ešte ako dieťa, a po nej bola tiež pomenovaná Williamova dcéra Agnes de Mille.

## Kariéra

Režíroval tucty nemých filmov. Hoci väčšinou bol v tlači uvádzaní s veľkým "D", DeMille používal v mene malé "d" (deMille) v súkromnej korešpondencii a veľké "D" (DeMille) pri podpisovaný obchodných a filmových transakcií. Po takmer celé obdobie jeho filmovej kariéry býval na *DeMille Drive 2010* v Hollywoode v Kalifornii.

Mal skvelé oko na odhalenie talentu a bol známy tým, že jeho filmy boli odrazovým mostíkom pre mnoho dovtedy neznámych hercov. Ukázal lojalitu k umelcom, ktorých stále znovu a znovu obsadzoval do svojich filmov (napr. Henry Wilcoxen, Julia Faye, Joseph Schildkraut, Ian Keith, Charles Bickford, Theodore Roberts, Akim Tamiroff a William Boyd). V množstve filmov obsadzoval tiež popredných hercov (ako napr. Claudette Colbert, Gloria Swanson, Gary Cooper, Jetta Goudal, Robert Preston, Paulette Goddard a Charlton Heston). Bol známy ako mimoriadne dobrý režisér hercov, pričom mnoho z nich sa na neho spoliehalo, že rozvinie ich vlastné charaktery a podľa toho aj hrali.

Čoskoro si vybudoval reputáciu ako tyran a opovrhoval hercami, ktorí neboli ochotní fyzicky riskovať; tak to bolo napríklad v prípade Victora Matureho vo filme *Samson and Delilah*, kedy Mature odmietol zápasiť s levom, hoci lev bol krotký a mal vytrhnuté zuby. DeMille však vedel, čo ľudia prichádzajúci do kín chcú, a on im to aj poskytol.

DeMille bol jedným z prvých režisérov v Hollywoode, ktorí sa stali celebritami vlastným pričinením. V rokoch 1936 - 1944 vysielali v rádiu jedny z najpopulárnejších rozhlasových dramatizácií všetkých čias pod názvom "Lux Radio Theater". DeMille sa tiež objavil v roku 1947 v hudobnej komédii *Variety Girl* a hovoril veľa o svojom budúcom filme, rovnako ako sa to objavilo na plátne v úvode filmu *The Ten Commandments*. V roku 1952 vznikol ďalší z jeho filmov, *The Greatest Show on Earth*, za ktorý získal Oscara za najlepšiu kameru a nomináciu na ocenenie najlepší režisér.

Ku koncu jeho života začal DeMille pracoval na životopisnom filme o Robertovi Baden-Powellovi, 1. barónovi Baden-Powellovi, ktorý bol zakladateľom skautingu a požiadal Davida Nivena, aby hral v jeho filme; tento film však nebol nikdy natočený. Požiadal svojho zaťa, Anthonyho Quinna, aby režíroval remake jeho filmu z roku 1938
*The Buccaneer*; a hoci sa DeMille aktívne podieľal na výrobe filmu, bol veľmi nešťastný z Quinnovej práce a pokúšal sa neúspešne napraviť situáciu. Napriek dobrému obsadeniu pod vedením Charltona Hestona a Yula Brynnera a niekoľkým dojemným bojovým scénam bol film sklamaním.

### Osobný život

Oženil sa Constance Adamsovou (\* 1902) a mal s ňou jedno dieťa, dcéru Ceciliu. Pár si adoptoval Kathrine Lesterovú na začiatku 20. rokov 20. storočia; jej otec bol zabitý v 1. svetovej vojne a jej matka zomrela na tuberkulózu. Katherine sa vydala za Anthonyho Quinna. Tí si taktiež adoptovali dvoch synov, Johna a Richarda.

Počas filmovania scén pre film *The Ten Commandments* v Egypte v roku 1956 vtedy už 73-ročný DeMille vyliezol na 107 stupienkový rebrík na vrchol masívu Per Rameses a utrpel takmer smrteľný infarkt. Ako zázrakom sa s pomocou svojej dcéry, ale proti príkazom lekárov, vrátil k režírovaniu filmu už týždeň po infarkte.

Cecil B. DeMille zomrel na zlyhanie srdca v januári 1959 a bol pochovaný na hollywoodskom cintoríne Hollywood Forever Cemetery v Kalifornii. V čase jeho smrti vyjednával so spoločnosťou MGM o režírovaní filmu *Ben Hur*, a plánoval režírovať film o ceste do vesmíru.

DeMilleove sídlo vo Wayne v New Jersey bolo nedávno zbúrané, hoci vrátnica bola prestavaná na skromný domov, v tom čase obývaný detským hercom Ryanom Wardom z filmu Far From Heaven.

## Posmrtné pocty

Bývalá filmová budova univerzity v Orange v Kalifornii je pomenovaná na jeho počesť. Taktiež Lawrence and Kristina Dodge College of Film and Media Arts teraz sídlia v štúdiách *Marion Knotts*.

## Filmografia

* 1914 - *The Squaw Man*
* 1914 - *Brewster's Millions*
* 1914 - *The Master Mind*
* 1914 - *The Only Son*
* 1914 - *The Man on the Box*
* 1914 - *The Call of the North*
* 1914 - *The Virginian*
* 1914 - *What's His Name*
* 1914 - *The Man from Home*
* 1914 - *Rose of the Rancho*
* 1914 - *The Ghost Breaker*
* 1915 - *The Girl of the Golden West*
* 1915 - *After Five*
* 1915 - *The Warrens of Virginia*
* 1915 - *The Unafraid*
* 1915 - *The Captive*
* 1915 - *The Wild Goose Chase*
* 1915 - *The Arab*
* 1915 - *Chimmie Fadden*
* 1915 - *Kindling*
* 1915 - *Carmen*
* 1915 - *Chimmie Fadden Out West*
* 1915 - *The Cheat*
* 1915 - *Temptation*
* 1915 - *The Golden Chance*
* 1916 - *The Trail of the Lonesome Pine*
* 1916 - *The Heart of Nora Flynn*
* 1916 - *Maria Rosa*
* 1916 - *The Dream Girl*
* 1917 - *Joan the Woman*
* 1917 - *Lost and Won*
* 1917 - *A Romance of the Redwoods*
* 1917 - *The Little American*
* 1917 - *The Woman God Forgot*
* 1917 - *The Devil-Stone*
* 1918 - *You Can't Have Everything*
* 1918 - *The Whispering Chorus*
* 1918 - *Old Wives for New*
* 1918 - *We Can't Have Everything*
* 1918 - *Till I Come Back to You*
* 1918 - *The Squaw Man*
* 1919 - *Don't Change Your Husband*
* 1919 - *For Better, for Worse*
* 1919 - *Male and Female*
* 1920 - *Why Change Your Wife?*
* 1920 - *Something to Think About*
* 1921 - *Forbidden Fruit*
* 1921 - *The Affairs of Anatol*
* 1921 - *Fool's Paradise*
* 1922 - *Saturday Night*
* 1922 - *Manslaughter*
* 1923 - *Adam's Rib*
* 1923 - *The Ten Commandments*
* 1924 - *Triumph*
* 1924 - *Feet of Clay*
* 1925 - *The Golden Bed*
* 1925 - *The Road to Yesterday*
* 1926 - *The Volga Boatman*
* 1927 - *The King of Kings*
* 1929 - *The Godless Girl*
* 1929 - *Dynamite*
* 1930 - *Madame Satan*
* 1931 - *The Squaw Man*
* 1932 - *The Sign of the Cross*
* 1933 - *This Day and Age*
* 1934 - *Four Frightened People*
* 1934 - *Cleopatra*
* 1935 - *The Crusades*
* 1937 - *The Plainsman*
* 1938 - *The Buccaneer*
* 1939 - *Union Pacific*
* 1940 - *Northwest Mounted Police*
* 1942 - *Reap the Wild Wind*
* 1944 - *The Story of Dr. Wassell*
* 1947 - *Unconquered*
* 1948 - *California's Golden Beginning*
* 1949 - *Samson and Delilah*
* 1952 - *The Greatest Show on Earth*
* 1956 - *The Ten Commandments*

## Literatúra

* Orrison, Katherine. *Written in Stone: Making Cecil B. DeMille's Epic, The Ten Commandments*. New York : Vestal Press, 1990. ISBN 1-879511-24-X.

## Životopis

* Cecil B. DeMille - jeho životopis (anglicky) Archivované 2018-09-14 na Wayback Machine

## Iné projekty

Commons* Commons ponúka multimediálne súbory na tému **Cecil B. DeMille**

## Externé odkazy

* Správa o úmrtí Cecila B. DeMille (anglicky)
* Archivované 2011-09-27 na Wayback Machine
* Oficiálna stránka Cecila B. DeMille (anglicky)
* Fotografie Cecila B. DeMille